آوروپا بیرلیگی، تورکیه، اوردون و لبنان‌داکی سوریه‌لی سیغینماجی‌لارا کؤمک مقصدیله 90 میلیون یورو هدیه ائتدی.
بیرلشمیش میللت‌لر اوشاق‌لارا کؤمک فوندون‌دان (یونیسف) ائدیلن آچیقلامادا، دونیا سیغینماجی‌لار گونو سببیله ائدیلن هدیه‌نین، یوز مین‌لرله اوشاق و گنجین عمومی و پئشه تحصیل ایله پسکولوژی دستگی آلماسی اوچون سیغینماجی‌لاری قبول ائدن تشکیلات و اؤلکه‌لره کؤمک اولاجاغی ایفاده ائدیلدی.
آچیقلامادا، آوروپا بیرلیگی-نین بو گونه قدر سوریه‌لی سیغینماجی‌لار اوچون 200 میلیون یورو کؤمکده اولدوغو ایفاده ائدیلدی.
دیگر طرف‌دن، تورکیه‌ده تماس‌لاردا اولان آوروپا بیرلیگی تورکیه دلگاسیونو باشقانی سفیر کریستیان برگر، 20 ژوئن دونیا سیغینماجی‌لار گونو موناسیبتیله، قیزیل آی جمعیت مرکزلرین‌دکی پئشه ائدیندیرمه و دیل کورس‌لارینا قاتیلان سیغینماجی‌لاری زیارت ائتدی.
تورک قیزیل آی‌نین ائتدیگی پروژه‌لرین آوروپا بیرلیگی اوچون اهمیتینه توخونان برگر، سوریه اها‌لی‌سی‌نین 3-ده 1-نین کؤچ ائتدیگینی و بون‌لارین چوخونون تورکیه‌یه سیغیندیغینی ایفاده ائتدی.
"بو گون یالنیز سیغینماجی‌لار گونو دئییل، عینی زاماندا تورک خالقی‌نین و سوریه سیغینماجی‌لاری‌نین همرای‌لیک گونودور." دئین برگر، تورکیه‌نین سیغینماجی‌لارا گؤستردیگی میسافیرپرورلیکله چوخونون یاشامینی قورتاردیغینی سؤیله‌دی.
